TV3 torna a liderar el r�nquing mensual d'audi�ncies el novembre - Televisi� de Catalunya
TV3 torna a liderar el r�nquing mensual d'audi�ncies el novembre
Data de publicaci�: 01/12/2010
La m�s ben valorada
Obt� la millor quota mensual des del novembre del 2007, amb el 17,1% de quota i 5,1 punts de difer�ncia amb Telecinco. TV3 lidera tamb� el r�nquing dels 40 programes m�s vistos, amb un total de 25.
N�ria Sol� i Carles Prats presenten el "TN migdia"
TV3 torna a liderar el rànquing mensual d'audiències al novembre, amb un liderat destacat del 17,1% de quota, la millor mitjana mensual des del novembre del 2007, i 5,1 punts de diferència en relació amb Telecinco, la segona cadena classificada. TV3 ha liderat també el rànquing dels 40 programes més vistos, amb un total de 25, i diversos programes de la cadena han fet rècords històrics d'audiències. D'altra banda, els "Telenotícies" mantenen el liderat absolut dels informatius i, una vegada més, es demostra que els espectadors catalans trien, especialment en períodes electorals, els informatius de TV3 per sobre de qualsevol altra opció. Amb el novembre, TV3 ha liderat 9 del 11 mesos transcorreguts del 2010, aquesta vegada, amb el 17,1%, un percentatge molt destacat i llunyà de la mitjana de la resta de cadenes, segons dades de Kantar-media. Les mitjanes de les altres cadenes han estat: Telecinco, el 12%; TVE, el 10,9%; Antena 3, el 9,6%; Cuatro i La Sexta, el 6,1%. El 33, que ha pujat 2 dècimes respecte a l'octubre, iguala la quota de La 2, que n'ha baixat 1. A més de les dades de TV3, cal destacar la del 3/24, que, amb l'1,1% de quota, es manté líder dels canals de notícies. D'altra banda, el canal infantil Super3 ha estat al novembre l'únic canal infantil que augmenta de quota, amb l'1,4%. I en la franja d'entre els 4 i els 12 anys la quota arriba a l'11,6%, a només 2 dècimes de Disney Channel. I per grups empresarials, Televisió de Catalunya també és líder destacat amb una quota del 21,5% i a 5,2 punts del de Televisió Espanyola, que ocupa la segona posició. 9 programes de TV3, entre els 10 més vistos Pel que fa al rànquing dels 40 programes més vistos, TV3 ha mantingut aquest novembre el liderat, amb un total de 25, nou dels quals situats entre els 10 primers. El total de programes col·locats per TV3 gairebé quadruplica el de les altres cadenes: TVE n'ha situat 7; Antena 3 n'ha situat 4, i Telecinco i La Sexta n'han situat 2. A més del manteniment del liderat indiscutible dels "Telenotícies" en el seu gènere (el "Telenotícies migdia" del dilluns 29 va batre el rècord de la temporada, amb el 35,4% de quota), del conjunt de programes de TV3 més vistos cal destacar els alts índexs d'audiència i el liderat de: les transmissions de la Champions i de les curses de Fórmula 1; els programes electorals, com l'especial "Eleccions al Parlament de Catalunya" de la nit del diumenge 28, i l'entrevista del dimarts 30 al futur president de la Generalitat, Artur Mas, que va fregar el milió de teleespectadors de mitjana; i els rècords d'altres programes, com "Els matins", que el dilluns 29 va fer rècord de la temporada, amb el 29,5%, i tanca el mes amb un total del 24,5%; o "Divendres", que el dimarts 30 va fer rècord absolut, amb 268.000 espectadors de mitjana i el 16,1% de quota. En aquest marc, els 9 programes de TV3 que s'han situat entre els 10 primers dels 40 més vistos al novembre a Catalunya són: el partit de la Champions Panathinaikos-Barça, en el primer lloc i líder del mes a Catalunya; la transmissió del Gran Premi d'Abu Dhabi, en el segon lloc; "Crackòvia", en el tercer lloc; el partit de la Lliga de futbol Barça - Vila-real, en el quart lloc; l'espai posterior al Gran Premi d'Abu Dhabi, en el cinquè lloc; el partit de la Copa del Rei de futbol, en el sisè lloc; l'entrevista del dimarts 30 a Artur Mas (amb 925.000 espectadors de mitjana i el 28,3% de quota), en el setè lloc; el capítol d'"El convidat" dedicat a l'actriu Montserrat Carulla, en el vuitè lloc; i l'especial "Eleccions al Parlament de Catalunya", en el novè lloc. La resta dels 16 programes que s'han situat en aquest rànquing són: el "Telenotícies cap de setmana vespre", en el lloc número 11; "APM?", en el lloc número 12; el "Telenotícies vespre", en el lloc número 13; "No me la puc treure del cap", en el lloc número 14; "Polònia", en el lloc número 15; el "Telenotícies migdia", en el lloc número 17; el "Telenotícies cap de setmana migdia", en el lloc número 18; "APM? Extra", en el lloc número 19; l'especial "Esport club: el clàssic", del dilluns 29, en el lloc número 20; "Zona zàping", en el lloc número 21; el debat "Eleccions al Parlament de Catalunya", del diumenge dia 21, en el lloc número 23; el reportatge de "30 minuts" "Gaudí, una visió singular", en el lloc número 24; "Caçadors de bolets", en el lloc número 30; "Àgora", en el lloc número 31; el "Telenotícies comarques", en el lloc número 34; i la sèrie "La Riera", en el lloc número 37. La màxima valoració qualitativa del panel GFK per a TV3 Finalment, pel que fa a la valoració qualitativa del panel de GFK, TV3 ha tingut al novembre una valoració global de 7.94, la més alta que li concedeix el panel des del setembre del 2008. TV3 torna a superar totes les altres grans cadenes generalistes, que han tingut de valoració: TVE, 7.72; Cuatro, 7.70; Antena 3 i La Sexta, 7.61; i Telecinco, 7.25. La posició de TV3 és la tercera, després de La 2 (8.26) i el 33 (8.05). TV3 aconsegueix també el seu rècord històric en qualitat: el 95% del panel qualitatiu està d'acord que TV3 és una cadena de qualitat. També marca una màxima en l'atribut de "recomanaria", i en una escala sobre 10, el panel recomanaria la programació de TV3 amb un 7.8. Per targets, TV3 és la millor cadena pels individus de 25 a 34 anys i la segona millor pels de 45 a 54 anys. Els programes més ben valorats de TV3 aquest mes de novembre han estat: "Sense ficció" (8.5), "Banda ampla" (8.4), "30 minuts" (8.3), "El gran dictat" (8.3), "Polònia" (8.3), "Crackòvia" (8.2), "Els matins" (8.2), "APM?" (8.2) i "El convidat" (8.1). Entre els especials, destaca l'última cursa del Mundial de Fórmula 1, el Gran Premi d'Abu Dhabi (8.1) i tots els especials amb motiu de les eleccions: les entrevistes als candidats dels programes "Àgora" (7.4), el debat (7.6) i l'especial "Eleccions al Parlament de Catalunya" (7.9). Per la seva part, el 33 continua sent el canal més ben valorat pels individus més joves del panel (de 16 a 24 anys) i les dones. A més, és el segon més ben valorat en els targets d'espectadors de 25 a 34 anys i de 35 a 44 anys. Els seus programes més ben valorats són: "Planeta Terra", "Horitzons", "Thalassa", "Quarts de nou", les transmissions de bàsquet, "Singulars" i "Karakia".
TV3 ha estat la tercera cadena m�s vista a Catalunya durant el mes d'agost, i continua l�der del 2014 amb una quota acumulada del 12,3%. Entre els espais m�s vistos, la transmissi� del Trofeu Joan Gamper i les diferents edicions del "Telenot�cies".